b'\n_START_ARTICLE_\nKarlsruher Institut f\xc3\xbcr Technologie\n_START_PARAGRAPH_\nKarlsruher Institut f\xc3\xbcr Technologie er en teknisk h\xc3\xb8jskole i Karlsruhe og medlem af TU 9. Det er Tysklands \xc3\xa6ldste tekniske h\xc3\xb8jskole. Der er 3.400 indskrevne studerende og 378 akademiske ansatte.\n_START_SECTION_\nHistorie\n_START_PARAGRAPH_\nUniversit\xc3\xa4t Karlsruhe blev grundlagt i 1826 af storhertug Ludvig 1. af Baden som et Polytechnikum; forbilledet var \xc3\x89cole polytechnique i Paris. I 1865 blev skolen af storhertug Frederik 1. af Baden oph\xc3\xb8jet til teknisk h\xc3\xb8jskole, deraf navnet Fridericiana, som skolen nogle gange kaldes._NEWLINE_I 1888 beviste Heinrich Hertz eksistensen af elektromagnetiske b\xc3\xb8lger i et auditorium, som stadig eksisterer. I 1904 optog skolen som den f\xc3\xb8rste h\xc3\xb8jskole i Tyskland en kvindelig student, som gennemf\xc3\xb8rte en hel uddannelse._NEWLINE_I 1967 skiftede skolen navn til Universit\xc3\xa4t Karlsruhe, men begrebet Technische Hochschule (TH) blev beholdt som tilf\xc3\xb8jelse til navnet._NEWLINE_I 2009 fusionerede Universit\xc3\xa4t Karlsruhe med Forschungszentrum Karlsruhe og fik derved sit nuv\xc3\xa6rende navn.'